《己巳元日二首 其一》
宋代·林希逸

诸祠谒后乡团拜，得健多惭造物怜。老去一毫无杂念，閒来六度见新年。

饭蔬老幼呼同席，记礼儿孙讲半篇。此事此朝为例卷，清贫聊且守家传。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。